Δημοσίευση μιας αίτησης τροποποίησης δυνάμει του άρθρου 9 του κανονισμού (ΕΟΚ) αριθ. 2081/92 ενός ή περισσοτέρων στοιχείων των προδιαγραφών μιας ονομασίας που έχει καταχωρηθεί δυνάμει του άρθρου 17 ή του άρθρου 6 του εν λόγω κανονισμού

(2003/C 144/02)

Η δημοσίευση αυτή παρέχει το δικαίωμα υποβολής ένστασης βάσει του άρθρου 7 και 12δ του εν λόγω κανονισμού. Οποιαδήποτε ένσταση σε σχέση μ' αυτήν την αίτηση πρέπει να διαβιβάζεται μέσω της αρμόδιας αρχής ενός κράτους μέλους, ενός κράτους μέλους του Παγκόσμιου Οραγανισμού Εμπορίου ή μιας τρίτης χώρας όπως προβλέπεται στο άρθρο 12 παράγραφος 3 εντός προθεσμίας έξι μηνών από την παρούσα δημοσίευση.

Πρόκειται για μια όχι ασήμαντη τροποποίηση και κατά συνέπεια πρέπει να αποτελέσει αντικείμενο δημοσίευσης δυνάμει του άρθρου 6 παράγραφος 2 του ιδίου κανονισμού.

ΚΑΝΟΝΙΣΜΟΣ (ΕΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΤΡΟΠΟΠΟΙΗΣΗΣ ΠΡΟΔΙΑΓΡΑΦΩΝ: ΑΡΘΡΟ 9

1. Καταχωρημένη ονομασία: "Nocciola del Piemonte"

2. Αρμόδια εθνική αρχή Ονομασία: Ministero delle Politiche agricole e forestali

Διεύθυνση: Via XX Settembre n. 20 - I-00187 Roma

Τηλ. (39-06) 481 99 68

Φαξ (39-06) 420 31 26.

3. Τροποποίηση(-εις) που ζητήθηκε(-αν) - τίτλος(ι) των προδιαγραφών:

>PIC FILE= "C_2003144EL.000202.TIF">

ονομασία

>PIC FILE= "C_2003144EL.000202.TIF">

περιγραφή

[square ] γεωγραφική περιοχή

[square ] ιστορικό

>PIC FILE= "C_2003144EL.000202.TIF">

μέθοδος παραγωγής

[square ] δεσμός με το γεωγραφικό περιβάλλον

>PIC FILE= "C_2003144EL.000202.TIF">

σήμανση

>PIC FILE= "C_2003144EL.000202.TIF">

εθνικές απαιτήσεις

- τροποποίηση:

Ονομασία: Προτείνεται η τροποποίηση της καταχωρημένης ονομασίας ως ΠΓΕ "Nocciola del Piemonte", σε "Nocciola del Piemonte" ή "Nocciola Piemonte".

Περιγραφή: - Πρέπει να διευκρινισθεί ότι η ΠΓΕ "Nocciola del Piemonte" ή "Nocciola Piemonte" επιφυλάσσεται στους καρπούς με κέλυφος, χωρίς κέλυφος και στους ημι-επεξεργασμένους. Εξάλλου, διευκρινίζεται ότι η εν λόγω ονομασία ΠΓΕ μπορεί επίσης να χρησιμοποιηθεί για να περιγράψει, να παρουσιάσει και να διαφημίσει τρόφιμα που περιέχουν μεταξύ των χαρακτηριστικών συστατικών τους και αποσκοπούν στο να βελτιώσουν την ποιότητα τους, την "Nocciola del Piemonte" ή "Nocciola Piemonte" με εξαίρεση οποιοδήποτε άλλο προϊόν του ιδίου τύπου.

- Η τροποποίηση της περιγραφής της ζώνης παραγωγής είναι καθαρά τυπική δεδομένου ότι τα όριά της παραμένουν αμετάβλητα ακόμη και εάν μετά την αναγνώριση της νέας επαρχίας της Biella, αναθεωρήθηκε ο κατάλογος των κοινοτήτων των αντιστοίχων επαρχιών.

Μέθοδος παραγωγής: - Η πυκνότητα φύτευσης πέρασε από 250 έως 400 σε 200 έως 420 φυτά ανά εκτάριο, ενώ επιτρέπεται μεγίστη πυκνότητα 500 φυτών ανά εκτάριο για τις φυτείες φουντουκιάς που υπήρχαν πριν από την έναρξη ισχύος του διατάγματος αναγνώρισης της 2ας Δεκεμβρίου 1993.

- Καταργήθηκε η ετήσια ανακοίνωση, ανά περιοχή του Piemonte, της μέσης παραγωγής ανά εκτάριο και της ημερομηνίας της έναρξης της συγκομιδής λαμβανομένων υπόψη των εποχιακών διακυμάνσεων.

- Οι φυτείες φουντουκιάς πρέπει να εγγράφονται σε ειδικό μητρώο το οποίο τηρεί ο εγκεκριμένος οργανισμός ελέγχου, και σε μητρώο που τηρούν τα αρμόδια περιφερειακά εμπορικά επιμελητήρια.

- Ο καρπός με κέλυφος μπορεί να διατεθεί στο εμπόριο χύμα, αλλά μόνο στη φάση της πρώτης εμπορικής συναλλαγής μεταξύ του κατόχου της γεωργικής εκμετάλλευσης και του πρώτου αγοραστή κατόχου της εγκαταστάσεως μεταποίησης και/ή συσκευασίας.

- Διευκρινίζονται σαφέστερα οι λεπτομέρειες συσκευασίας του προϊόντος χωρίς κέλυφος, του ημιεπεξεργασμένου ή του τελικού προϊόντος, (σε συσκευασίες κατάλληλες για τρόφιμα) ακόμη και όταν αυτό συμπεριλαμβάνεται σε στάδια παραγωγής που βελτιώνουν την ποιότητά του. Εξάλλου, το εν λόγω προϊόν μπορεί να διατεθεί στο εμπόριο μόνο όταν είναι προσυσκευασμένο ή συσκευασμένο τη στιγμή της πώλησης.

Σήμανση: - Οι ενδείξεις που πρέπει να αναγράφονται στην ετικέτα προσδιορίζονται καλύτερα, όπως ορισμένοι όροι που συνδέονται με τη σήμανση που επιτρέπουν να διασφαλιστεί ο εντοπισμός της προέλευσης του προϊόντος. Κυρίως προσδιορίζονται οι ενδείξεις που πρέπει να αναγράφονται στην ετικέτα για τα μεταποιημένα προϊόντα που περιέχουν ως αποκλειστικό συστατικό το "Nocciola del Piemonte" ή "Nocciola Piemonte".

- Καθίσταται υποχρεωτική η ένδειξη στην ετικέτα του έτους συγκομιδής για τα φουντούκια με κέλυφος και χωρίς κέλυφος.

- Καταργούνται ορισμένες διατάξεις που αφορούν τη σήμανση, οι οποίες θεωρούνται ότι έχουν ήδη αναφερθεί από τους γενικούς κανόνες σήμανσης των προϊόντων διατροφής.

Εθνικές απαιτήσεις: - Καταργούνται οι εθνικές κυρώσεις που εφαρμόζονται στους παραβάτες των διατάξεων των προδιαγραφών εφόσον αυτές οπωσδήποτε εφαρμόζονται.

- Προστίθεται το άρθρο 9, που αφορά τις λεπτομέρειες ελέγχου που πραγματοποιούνται από τον ειδικό οργανισμό.

4. Ημερομηνία παραλαβής του φακέλου: G/IT/00305/16.04.02.